Parkour Akatemia :: Lasten Temppu ja Tramppa päiväleiri
TEMPPU & TRAMPPA PÄIVÄLEIRI (ma-pe)
Temppu&Tramppa -leirit on tarkoitettu 7-14 -vuotiaille koululaisille. Jokainen leiripäivä alkaa klo 9 ja päättyy klo 15. Leirille voi tuoda lapsen jo klo 8:30 aamulla ja hakea vasta klo 15:30, jos esimerkiksi vanhempien töiden takia leiriläisen hakeminen viivästyy. (Jos on tarvetta tuoda tai hakea mainittujen aikojen ulkopuolella niin olkaa yhteyksissä. Pyrimme järjestämään asian.) Tuolloin leirin varsinainen ohjelma ei ole käynnissä, mutta vähintään yksi ohjaaja on paikalla valvomassa leiriläisiä. Salillamme on mahdollisuus pelailla lautapelejä ym. ajankuluksi.
Leiripäivät alkavat ja päättyvät osoitteesta Ahjokatu 12. Ohjelmassa on uusien temppujen opettelua, vanhojen kehittämistä, kaupunkisuunnistusta, pelejä, leikkejä sekä videoiden kuvaamista!
Temppu&Tramppa -leirilllä harjoitellaan pääasiassa Tanner-salilla (Ahjokatu 12) sisällä. Päivän aikana käydään myös ulkona jonkin verran ja viikon puolivälin paikkeilla etsiydymme jälleen Tuomiojärven rannalle puoleksi päiväksi, jonne leiripäivä myös päättyy osalla porukasta. Tästä tulee sitten tarkempaa infoa lähempänä leirin alkua.
-Kahdet - kolmet ohjatut harjoitukset joka päivä. Ohjaajina Sirkuskoulun ammattitaitoiset ohjaajat
-Vakuutus; kaikki leiriläiset vakuutetaan tapaturmien varalta vakuutusehtojen puitteissa
Mukaan ei tarvitse muuta kuin juomapullo ja vaatteet joissa voi liikkua vapaasti! Kannattaa ottaa mukaan myös vaatteet joilla voi hyvän sään aikana harjoitella myös ulkona.